CELEX: 32009R0476
Language: el
Date: 2009-06-05 00:00:00
Title: Κανονισμός (ΕΚ) αριθ. 476/2009 της Επιτροπής, της 5ης Ιουνίου 2009 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

9.6.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 144/13
            
         
      ΚΑΝΟΝΙΣΜΌΣ (ΕΚ) αριθ. 476/2009 ΤΗΣ ΕΠΙΤΡΟΠΉΣ
   
   της 5ης Ιουνίου 2009
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει θεσπίσει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές κοινοτικές διατάξεις με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι βάσει του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου της 12ης Οκτωβρίου 1992 περί του κοινοτικού τελωνειακού κώδικα (2), ο κάτοχος μπορεί να εξακολουθήσει να επικαλείται, για περίοδο τριών μηνών, τη δεσμευτική δασμολογική πληροφορία που έχει εκδοθεί από τις τελωνειακές αρχές των κρατών μελών όσον αφορά τη δασμολογική κατάταξη εμπορευμάτων στη συνδυασμένη ονοματολογία η οποία όμως δεν συμφωνεί με τον παρόντα κανονισμό.
            
         
               (5)
            
            
               Η επιτροπή του τελωνειακού κώδικα δεν διατύπωσε γνώμη εντός της προθεσμίας που έταξε ο πρόεδρός της,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη 2 του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να συνεχίσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Ιουνίου 2009.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Σύστημα αποτελούμενο από τα ακόλουθα συστατικά μέρη:
                  
                              —
                           
                           
                              συσκευή λήψης εικόνων για την τηλεόραση υψηλής ανάλυσης συναρμολογημένη επί υποβρυχίου οχήματος (αποκαλούμενου «Τηλεχειριζόμενο όχημα (ROV)»),
                           
                        
                              —
                           
                           
                              διάταξη ελέγχου, με ενσωματωμένη οθόνη, για τον τηλεχειρισμό του οχήματος και της συσκευής λήψης εικόνων, για παράδειγμα μέσω χειριστηρίου μοχλού, και για την προβολή των εικόνων που λαμβάνει η συσκευή λήψης,
                           
                        
                              —
                           
                           
                              ηλεκτρικό καλώδιο.
                           
                        Το πρώτο συστατικό μέρος ζυγίζει περίπου 3,6 kg. Το συνολικό βάρος του συστήματος είναι περί τα 32 kg.
                  Το σύστημα χρησιμοποιείται σε υποβρύχιες εργασίες στις οποίες υπεισέρχεται λήψη εικόνων και διαβίβασή τους μέσω καλωδίου στην οθόνη επί της διάταξης ελέγχου. Έχει δυνατότητα λειτουργίας μέχρι βάθος περίπου 90 m.
               
               
                  8525 80 19
               
               
                  Η κατάταξη διέπεται από τους γενικούς κανόνες 1, 3 στοιχείο β) και 6 για την ερμηνεία της Συνδυασμένης Ονοματολογίας, από τη σημείωση 4 του τμήματος XVI και από το κείμενο των κωδικών ΣΟ 8525, 8525 80 και 8525 80 19.
                  Ο ουσιώδης χαρακτήρας του συστατικού μέρους, που αποτελείται από συσκευή λήψης εικόνων για την τηλεόραση (του κωδικού ΣΟ 8525 80 19) συναρμολογημένη επί υποβρυχίου οχήματος, προσδίδεται από τη συσκευή λήψης και όχι από το όχημα, το οποίο απλώς μεταφέρει τη συσκευή λήψης κατά μήκος διαδρομής μικρής απόστασης.
                  Κατά συνέπεια το συστατικό αυτό μέρος, αν προσκομισθεί χωριστά, κατατάσσεται στον κωδικό ΣΟ 8525 80 19.
                  Επειδή τα μεμονωμένα συστατικά μέρη διασυνδέονται και το σύστημα αποτελείται από μεμονωμένα στοιχεία με σκοπό να εξασφαλίζουν όλα μαζί μια ακριβώς καθορισμένη λειτουργία, που περιλαμβάνεται σε μία από τις κλάσεις των κεφαλαίων 84 ή 85, πρέπει να εφαρμοστεί η σημείωση 4 του τμήματος XVI.
                  Η λειτουργία του συστήματος είναι να λαμβάνει εικόνες χωρίς να τις αποθηκεύει. Ως εκ τούτου, το ολοκληρωμένο σύστημα κατατάσσεται στον κωδικό ΣΟ 8525 80 19 ως συσκευή λήψης εικόνων για την τηλεόραση.